เรื่องร้องเรียน: เนื่องจาก ในหมู่บ้านสุขใจวิลเลจ รามอินทรา 65 แยก 4 ซอยที่5 ได้มีการมาติดตั้งท่อประปาใหม่ตลอดทั้งหมู่บ้าน ซึ่งในซอยที่5 ได้มีการเทถนนลาดยางใหม่เสร็จเรียบร้อยแล้ว แต่จากเดิม น้ำสามารถไหลลงท่อประปาได้อย่างสะดวกไม่มีแหล่งน้ำขัง ตอนนี้ เมื่อฝนตกหรือมีการรดน้ำต้นไม้ จะมีน้ำขังหน้าบ้านเป็นวงกว้าง โดยเฉพาะโซนท้ายซอย ไม่สามารถไหลลงท่อได้อย่างที่ควรเป็น ซึ่งนอกเหนือจากนั้น ยังไหลในลักษณะเป็นแนวยาวไปค้างที่หน้าบ้านคนอื่นต่อๆกัน จนอาจก่อให้เกิดปากเสียง การทะเลาะเบาะแว้งเป็นวงกว้าง ขอความกรุณาปรับสภาพถนนให้ตรงตามมาตรฐานด้วยครับ
การดำเนินการของเจ้าหน้าที่: ช่างคุมงานได้ประสานงานให้ผู้รับจ้างเข้าดำเนินการแล้ว
ความเห็นของผู้แจ้ง: เจ้าหน้าที่รับเรื่องและได้ดำเนินการแก้ปัญหาอย่างรวดเร็ว ถึงแม้มีงานหลายอย่างที่ยังต้องดำเนินการอยู่ในหมู่บ้าน เป็นกำลังใจให้นะครับ ขอบคุณสำหรับการดำเนินการที่รวดเร็ว ขอบคุณมากครับ
พื้นที่: แขวงท่าแร้ง เขตบางเขน กรุงเทพมหานคร